ขู่ทําร้าย หมอลําตัวแม่ ทางเฟซฯ
อ้างว่าตัวเอง แต่งเพลงดัง โสดโสตาย แจ้งปอท.สืบ,ตัวแม่หมอลำ นุช วิลาวัลย์ อาร์สยาม โร่ร้อง ปอท.หลังถูกขู่ทำร้ายร่างกายผ่านเฟซบุ๊ก เจ้าตัวแฉคนขู่โพสต์ตู่ว่าเป็นคนแต่งเพลง โสดโสตาย ซึ่งไม่เป็นความจริง ซ้ำยังโพสต์เฟซบุ๊กอัดวิดีโอไลฟ์สด พูดจาเสียดสีมาตลอด ล่าสุดถึงขั้นขู่จะทำร้าย เลยต้องเข้าแจ้งความหลังปรึกษากับต้นสังกัด,หมอลำสาวเซ็กซี่ แจ้ง ปอท.ถูกโพสต์เฟซบุ๊กขู่ทำร้ายร่างกายครั้งนี้เปิดเผยขึ้นเมื่อเวลา 11.00 น. วันที่ 16 ส.ค. ที่กองบังคับการปราบปรามการกระทำความผิดเกี่ยวกับอาชญากรรมทางเทคโนโลยี (บก. ปอท.) น.ส.วิลาวัลย์ สมบูรณ์ หรือนุช วิลาวัลย์ อาร์สยาม อายุ 29 ปี ฉายา ตัวแม่หมอลำ เข้าแจ้งความกับ พ.ต.อ.ศิริวัฒน์ ดีพอ ผกก.3 บก.ปอท. และ ร.ต.อ.ณัชไชยเฉลิม วงษ์ใหญ่ รอง สว. (สอบสวน) กก.3 บก.ปอท.กรณีมีบุคคลไม่หวังดีขู่ฆ่า หลังจากที่มีการปล่อยเพลง โสดโสตาย พร้อมนำเอกสารหลักฐานยื่นต่อเจ้าหน้าที่,น.ส.วิลาวัลย์กล่าวว่า เมื่อประมาณเดือน มิ.ย.ที่ผ่านมา ได้ปล่อยเพลงใหม่ชื่อ โสดโสตาย ต่อมามีผู้ใช้เฟซบุ๊กชื่อ เดียร์ โชติกา เรืองเอี่ยม (เรียกฉันว่านางพญา) ทักแชตมาบอกว่าเพลงดังกล่าวเป็นเพลงที่เขาแต่ง โดยตนยืนยันว่าไม่เป็นความจริง เพราะเพลงดังกล่าวตนแต่งร่วมกับอาจารย์ท่านหนึ่ง หลังจากนั้นเฟซบุ๊กดังกล่าวยังโพสต์เฟซบุ๊ก อัดวิดีโอไลฟ์สด พูดคำเสียดสี ด่าทอตนอีก จนกระทั่งเดือน ก.ค.ที่ผ่านมา เจ้าของเฟซบุ๊กคนเดิมได้โพสต์ขู่จะทำร้ายร่างกาย ตกใจมาก จึงปรึกษากับทางบริษัทต้นสังกัด เข้าแจ้งความเพื่อปกป้องสิทธิ์ตนเอง และเพื่อความปลอดภัย,ด้าน พ.ต.อ.ศิริวัฒน์เผยว่า เบื้องต้นเจ้าหน้าที่ตำรวจได้รับเรื่องไว้ ก่อนจะนำเสนอต่อผู้บังคับบัญชา รอพิจารณาเพื่อดำเนินการตามขั้นตอนกฎหมายต่อไป,สำหรับนุช วิลาวัลย์ อาร์สยาม ก่อนจะมาดังระเบิดเถิดเทิงในลุกสาวหมอลำเซ็กซี่ กับซิงเกิลใหม่ชื่อ โสดโสตาย เรียนจบชั้นมัธยมจากวิทยาลัยนาฏศิลป์ที่ จ.ร้อยเอ็ด มาต่อปริญญาตรีที่คณะศิลปกรรมศาสตร์ สาขานาฏกรรมไทย มหาวิทยาลัย รามคำแหง จากนั้นได้มีโอกาสเข้ามาอยู่กับวงโปงลาง สะออน อาร์สยาม ได้เป็นนางรำและนักร้องประจำวง โดยเฉพาะร้องเพลงแนวลูกทุ่งอีสานอย่างหมอลำ มีเอกลักษณ์เฉพาะตัวด้วยหน้าตาสะสวยและเสียงแหบเสน่ห์ ก่อนจะออกอัลบั้มเป็นของตัวเองและได้ฉายา ตัวแม่หมอลำ ในขณะนี้
ตัวแม่หมอลำ นุช วิลาวัลย์ อาร์สยาม โร่ร้อง ปอท.หลังถูกขู่ทำร้ายร่างกายผ่านเฟซบุ๊ก เจ้าตัวแฉคนขู่โพสต์ตู่ว่าเป็นคนแต่งเพลง โสดโสตาย
ตัวแม่หมอลำ,นุช วิลาวัลย์ อาร์สยาม,ถูกขู่ทำร้ายร่างกาย,โสดโสตาย,ข่าวหน้า1